**பொன்னியின் செல்வன் நடிகர்கள்**  
| நடிகர் | பாத்திரம் | குறிப்பு |
| --- | --- | --- |
| விக்ரம் | ஆதித்த கரிகாலன் | சோழர் குல பட்டத்து இளவரசர், அருள்மொழிவர்மனின் அண்ணன் |
| ஜெயம் ரவி | அருள்மொழிவர்மன் | ஆதித்த கரிகாலனின் தம்பி, இராசராச சோழன் என்று பிற்காலத்தில் அழைக்கப்பட்ட பொன்னியின் செல்வன் |
| கார்த்திக் சிவகுமார் | வல்லவரையன் வந்தியத்தேவன் | வீரமும் துணிச்சலும் மிகுந்த வாணர்குல இளவரசன், ஆதித்த கரிகாலனின் நண்பன் |
| விக்ரம் பிரபு | பார்த்திபேந்திர பல்லவன் | ஆதித்த கரிகாலனின் நண்பன், பல்லவ வம்சாவழியைச் சேர்ந்தவன் |
| அஸ்வின் ககுமனு | சேந்தன் அமுதன் | பூக்கார வாலிபன், பிற்காலத்தில் உத்தம சோழன் எனப் பெயர்பெற்றவன் |
| சரத்குமார் | பெரிய பழுவேட்டரையர் | போரிட்டுப்பெற்ற 64 காயங்களுக்காகவும் வீரத்துக்காகவும் போற்றப்படும் பழுவேட்டரையர் குலத்திலிருந்து வந்த சோழ நாட்டுத் தனாதிகாரி |
| பிரபு | பூதி விக்கிரம கேசரி | ஈழத்துப் படையை நடத்திய சோழப் பேரரசின் சேனாதிபதி, வானதியின் மாமன் |
| பிரகாஷ் ராஜ் | சுந்தர சோழர் | அழகினால் சுந்தரர் என்று பெயர்பெற்ற சோழப் பேரரசர், அருள்மொழிவர்மனின் தந்தை |
| ரகுமான் | மதுராந்தகத் தேவர் | செம்பியன் மகாதேவியின் மகன், சைவராக வளர்க்கப்பட்டவர். |
| அசுவின் ராவ் | கந்தமாறன் | இளைய சம்புவரையன் என்னும் கடம்பூர் இளவரசன். |
| நிழல்கள் ரவி | கடம்பூர் சம்புவரையர் | சம்புவரையர் குடும்பத்திலிருந்து வந்த கடம்பூர்ச் சிற்றரசர். |
| லால் | மலையமான் | சுந்தர சோழரின் மாமனார், அவரது குழந்தைகளுக்குத் தாய்வழிப் பாட்டன் மிலாடுடையார் எனும் திருக்கோயிலூர் மலையமான். |
| நாசர் | வீரபாண்டியன் |  |
| கிஷோர் | ரவிதாசன் | பொன்னியின் செல்வன் புதினத்தின் எதிர்நாயகன் |
| வினோதினி வைத்தியநாதன் | வாசுகி | நந்தினியின் பணிப்பெண் |
| மாஸ்டர் ராகவன் | பாண்டிய இளவரசன் |  |
| பாபு ஆன்டனி | இராட்டிரகூட மன்னர் |  |
| மகரந்த் தேசுபாண்டே | காளாமுகர் |  |
| பாலாஜி சக்திவேல் | - |  |
| விஜய் யேசுதாஸ் | - |  |
| அர்ஜுன் சிதம்பரம் |  |  |
| அம்சத் கான் |  |  |
| மந்தாகினி தேவி | சிங்க நாச்சியார் அல்லது ஊமை ராணி எனவும் அழைக்கப்படுபவர், நந்தினியின் தாய். |  |
| திரிசா | குந்தவை பிராட்டியார் | சோழ இளவரசி, சுந்தரசோழ சக்கரவர்த்தியின் மகள் இளைய பிராட்டி |
| ஐஸ்வர்யா இலட்சுமி | பூங்குழலி | ஊமைராணியின் சகோதரன் மகள், சமுத்திரகுமாரி எனவும் அழைக்கப்படும் கோடிக்கரையில் வாழும் படகோட்டிப் பெண். |
| சோபிதா துலிபாலா | வானதி | வெட்கமிகுந்தவளான கொடும்பாளூர் இளவரசி, பொன்னியின் செல்வனின் காதலி |
| ஜெயசித்ரா | செம்பியன் மாதேவி | கந்தராதித்தரின் மனைவி, உத்தம சோழரின் தாயான பெரியபிராட்டி |
| சாரா அர்ச்சுன் | நந்தினி (இளமையில்) | 1994 சனவரியில் ஃபில்ம்ஃபேருடனான நேர்காணலில், மணிரத்னம் அப்புதினத்தினைத் தழுவி படம் எடுப்பது, அவரது தொழில் வாழ்க்கையின் "கனவுத் திட்டங்களில்" ஒன்றாகும் என்று கூறினார். புதினத்தின் உரிமையை வாங்கிய இயக்குநர் நடிகர் கமல்ஹாசனுடன் இணைந்து திரைப்படத்தின் முதல் வரைவில் பணியாற்றியதாக மணிரத்னம் வெளிப்படுத்தினார். ஆனால், அந்தக் காலத்தில் அச்செயல்திட்டத்திற்கு ஆக்கச்செலவு அதிகமாக இருந்ததால் அவர்கள் அத்திட்டத்தைக் கிடப்பில் போட்டது.  
2010-இன் பிற்பகுதியில், மணிரத்னம் படத்தை எடுக்கும் திட்டத்தின் மீது மீண்டும் ஆர்வம் கொண்டு பொன்னியின் செல்வனின் திரைப்பட தழுவலுக்கான வரிவடிவத்தை முடிவுசெய்ய எழுத்தர் ஜெயமோகனுடன் இணைந்து பணிபுரிந்தார். ₹. 100 கோடி ஆக்கச்செலவு என எதிர்ப்பார்ப்பில், திரைப்பிடிப்பிற்குப் பின் பெரிய தயாரிப்பு நிறுவனத்துடன் இணையும் நோக்கத்தில் ரத்னமே முதலில் திரைப்படத்தைத் தயாரிக்க தீர்மானித்தார். இசையமைப்பாளர் ஏ. ஆர். ரகுமான், ஒளிப்பதிவாளர் சந்தோஷ் சிவன், தொகுப்பாளர் ஏ. ஸ்ரீகர் பிரசாத் மற்றும் கலை இயக்குநர் சாபு சிரில் உள்ளிட்ட நுட்பக்கலைஞர்கள் விரைவில் படத்திட்டத்தில் இணைக்கப்பட்டனர்.  
வல்லவரையன் வந்தியத்தேவன் என்ற முன்னணி பாத்திரத்தில் விஜயை நடிக்கவைக்க முடிவெடுத்தார் ரத்னம். திரைப்பட ஒப்பந்தத்தில் கையெழுத்திட்டப் பிறகு, நேருக்கு நேர்-க்குப் பின் மணிரத்னத்துடன் இணைந்து பணியாற்றுவது என்றும் "கனவு நனவானது" என்றும் விஜய் குறிப்பிட்டார். அருள்மொழிவர்மனாக நடிக்க மகேஷ் பாபுவும் மணிரத்னத்தால் தேர்ந்தெடுக்கப்பட்டதற்காக மகிழ்ச்சியைத் வெளிப்படுத்தினார். வரிவடிவத்தை விவரிக்கப்பட்டப்பின் மூன்றாவது முன்னணி ஆண் பாத்திரமாக நடிக்க ஆர்யா இணைந்தார். இதற்கிடையில், சத்யராஜ் திரைப்படத்தில் துணைப் பாத்திரத்தில் நடிக்க ஒப்பந்தமானார். நடிகர்களைத் தேர்ந்தெடுக்கும்போது மணிரத்னம் விக்ரம், சூர்யா மற்றும் விஷால் உள்ளிட்டோரையும் கருத்தில் கொண்டார். ஆனால், அவர்கள் இறுதியாக தேர்ந்தெடுக்கப்பட்ட நடிகர்களில் இடம்பெறவில்லை. முன்னணி பெண் பாத்திரங்களுக்கு, அனுஷ்கா செட்டியை ஒரு பாத்திரத்திற்கு இறுதிபடுத்தி பிரியங்கா சோப்ரா மற்றும் அசினுடன் மற்ற கதாபாத்திரங்கள் தொடர்பாக கலந்துரையாடல் நடத்தினார்.  
நேரங்குறிக்கப்பட்ட படப்படிப்புத் தொடக்கத்திற்கு ஏழு நாள் முன்பு, விஜய் மற்றும் மகேஷ் பாபுவைக் கொண்டு புகைப்படப்பிடிப்பு திரைப்படத்திற்காகச் சென்னையில் நடந்தது. அதற்கு படக்குழுவினர் மைசூர் அரண்மனை மற்றும் லலிதா மண்டபத்தின் அலுவலர்களிடம் தொடர்க்காட்சிகளைப் படமெடுக்க அனுமதி கோரினர். ஆனால், படக்குழுவினர்களை வரலாற்று இடங்களிலிருந்து விலக்கி வைக்க முனைப்புடனிருக்கும் அரண்மனை அலுவலர்களால் அவர்களது கோரிக்கைகள் மறுக்கப்பட்டன. பின்னர், படமெடுப்பு துவங்கும் முன்பே எதிர்ப்பார்த்ததைவிட தயாரிப்புச் செலவு கூடியதால் திரைப்படம் கிடப்பில் போடப்பட்டது. திரைப்படத்தைப் படமெடுக்க தகுந்த இடங்களைக் கண்டறிய படக்குழு போராடியதால் திரைப்படத்தை உருவாக்க முடியவில்லை என்று கூறினார் ஜெயமோகன். தமிழ்நாட்டிலுள்ள கோவில் வளாகங்களில் படமெடுக்க அறநிலையத்துறையினர் அனுமதி தர மறுத்தனர் என்றும் அதுபோன்ற இடத்தை செயற்கையாக உருவாக்க அதிக செலவு ஏற்படுமென்பதால் அது சாத்தியமான தீர்வல்ல என்றும் தெரிவித்தனர்.  
=== வளர்ச்சி ===
2019 சனவரியில், *செக்கச் சிவந்த வானம்* (2018) படத்தில் முன்பு மணிரத்னத்துடன் கூட்டுப்பணிபுரிந்த லைக்கா தயாரிப்பகம் திரைப்படத்திற்கு நிதியுதவியளிக்க ஒப்புக்கொண்ட பின் அவர் *பொன்னியின் செல்வன்* திரைப்படத்திற்குப் புத்துயிரூட்ட தீர்மானித்தார். விக்ரம், விஜய் சேதுபதி, ஜெயம் ரவி ஆகியோர் முன்னணி பாத்திரங்களிலும் சிலம்பரசன் மிகமுக்கியமானப் பாத்திரத்திலும் நடிக்க முடிவுசெய்யப்பட்டது. சுந்தர சோழர் பாத்திரத்திற்கு அமிதாப் பச்சன் மற்றும் ஐஸ்வர்யா ராய் பச்சன் ஆகியோரும் படத்தின் தயாரிப்புத் திட்டத்தில் சேர்க்கப்படனர். புதிய பதிப்பிலும் ஏ. ஆர். ரகுமான் இசையமைப்பாளராகவும் ஜெயமோகன் திரைக்கதையாசிரியராகவும் இருந்தனர். ஏப்ரல் 2019 இல், படத்தின் நடிகர்களில் அனுஷ்கா ஷெட்டி சேர்க்கை (ரத்னத்துடன் முதன்முறையாக பணியாற்றுகிறார்), மற்றும் அட்டவணைச் சிக்கலால் சேதுபதி செயல்திட்டதிலிருந்து விலகி அவருக்கு பதில் கார்த்திக் சேர்க்கப்படுவது என்று படத்தின் நடிகர்களில் மாற்றங்கள் ஏற்பட்டன. கான் திரைப்பட விழாவில் பின்பு ஐஸ்வர்யா ராய் தான் இப்படத்தில் இருப்பதை உறுதிசெய்தார். படத்தின் பழைய பதிப்பில் இருந்த அனுஷ்கா ஷெட்டி அதிகாரப்பூர்வமாக படத்திட்டத்தில் கையெழுத்திட்டார். நடிகை அமலா பாலும் தனது பங்கை உறுதி உறுதிசெய்தார். படத்தின் பிரதான கதாபாத்திரங்களுள் ஒன்றான விக்ரமும் தனது பங்கை உறுதிசெய்தார். மூத்த நடிகர்களான ஆர். பார்த்திபனும் ஜெயராமும் திரைப்படத்தில் நடிக்கவுள்ளதாகத் தெரிவிக்கப்பட்டது.  
2019 சூனில், மணிரத்னம் மற்றும் ஜெயமோகனுடன் இப்பதிப்பிற்கானத் திரைக்கதையைச் சேர்ந்தெழுதுவதாக இளங்கோ குமரவேல் அறிவித்தார். இச்செயல்திட்டத்தில் ஒளிப்பதிவாளர் சந்தோஷ் சிவனை வைத்திருப்பதாக ரத்னம் தீர்மானித்தார். இருப்பினும், அவரிடம் நேரம் இல்லாதமையால் ரத்னம் ரவி வர்மனைச் சேர்த்தார். படத்திற்குக் கையெழுத்திடும் முன் வர்மன் சங்கர் இயக்கிய *இந்தியன் 2* திரைப்படத்திற்காக பணியாற்றிக்கொண்டிருந்தார். *இந்தியன் 2* இன் தாமதத்தால் அப்படத்திலிருந்து விலகி *பொன்னியின் செல்வனுக்காக* இணைந்தார். 2019 செப்டம்பரில், ரோஜா (1992) இல் இருந்து ரத்னத்துடன் கூட்டுப்பணியில் பங்குபெற்ற இசையமைப்பாளர் மற்றும் பாடலாசிரியர் இணையான ரகுமான் மற்றும் வைரமுத்து ஆகியோரிடம் பணியாற்ற போவதாக ரத்னம் உறுதிபடுத்தினார். எனினும், வைரமுத்து பாலியல் துன்புறுத்தல் மற்றும் தீயநடத்தைக்காக தமிழ்த் திரைப்படத்துறையிலிருக்கும் பல பாடகிகள் மற்றும் பெண் கலைஞர்களால் குற்றஞ்சாட்டப்பட்டதால், ரத்னம் எடுத்த இம்முடிவு இணையவாசிகளுக்கு அதிருப்தியை அளித்தது. இதன் விளைவாக அனுஷ்கா ஷெட்டியும் செயல்திட்டத்தைவிட்டு விலகினார். கலை இயக்குநர் தோட்டா தரணி செயல்திட்டத்தின் புதிய பதிப்பிற்குக் கையெழுத்திட்டுப் பழைய பதிப்பில் பணியாற்றிய சாபு சிரிலுக்குப் பதிலாகச் சேர்ந்தார். வடிவமைக்கத் தொடங்கும் முன்பு சிற்பங்களைக் கவனித்து நெசவாளர்களைச் சந்தித்து பாரம்பரியத்தைப் புரிந்துகொள்ள தஞ்சாவூர் கோவில்களுக்கு ஆடை வடிவமைப்பாளர் ஏகா லக்கானி பயணித்தார்.